b"\n_START_ARTICLE_\nSisena Coalici\xc3\xb3\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s del desastre de la Grande Arm\xc3\xa9e a R\xc3\xbassia, les pot\xc3\xa8ncies continentals que havien estat constantment humiliades per Napole\xc3\xb3 en diverses guerres al llarg de tota una d\xc3\xa8cada, van veure finalment una oportunitat de derrotar, i es van unir a la coalici\xc3\xb3 que fins llavors consistia en l'alian\xc3\xa7a entre russos, brit\xc3\xa0nics, espanyols i portuguesos (aquests \xc3\xbaltims en la Guerra de la Independ\xc3\xa8ncia Espanyola)._NEWLINE_Bonaparte, tot i grans \xc3\xa8xits on el seu geni va brillar amb for\xc3\xa7a (com la Batalla de Dresden on va derrotar a tropes que gaireb\xc3\xa9 li doblaven en nombre) es va veure obligat a reorganitzar els seus ex\xc3\xa8rcits al llarg de totes les l\xc3\xadnies de defensa, estant desesperadament mancat de cavalleria. Finalment va ser derrotat en la Batalla de Leipzig en Sax\xc3\xb2nia, l'octubre de 1813, i van emprendre la reeixida invasi\xc3\xb3 de Fran\xc3\xa7a el 1814, que va for\xc3\xa7ar a Napole\xc3\xb3 a abdicar i va obrir el cam\xc3\xad a la restauraci\xc3\xb3 dels Borb\xc3\xb3._NEWLINE_En total, \xc3\xa9s possible que lluitessin en aquest conflicte fins a dos milions i mig de soldats, sent el total de morts d'uns dos milions (algunes estimacions suggereixen que al voltant d'un mili\xc3\xb3 d'ells va morir nom\xc3\xa9s en la campanya russa). Aix\xc3\xb2 inclou les batalles de Smolensk, Borodino, L\xc3\xbctzen, Dresden, i l'\xc3\xa8pica Batalla de les Nacions (la m\xc3\xa9s gran de totes les Guerres Napole\xc3\xb2niques, i la major en la hist\xc3\xb2ria d'Europa Occidental fins a la Primera Guerra Mundial)._NEWLINE_L'etapa final de la campanya, la defensa de Fran\xc3\xa7a, va fer tornar a l'emperador a la lluita al capdavant de les seves tropes contra un enemic immensament superior en nombre a la Campanya dels Sis Dies, la qual molts consideren la millor campanya de tota la seva carrera. Finalment, els seus anteriors p\xc3\xa8rdues a R\xc3\xbassia i Alemanya aix\xc3\xad com el nombre aclaparador d'efectius coalitzats van ser massa grans com per ser remeiats en aquesta \xc3\xbaltima etapa._NEWLINE_El 31 de mar\xc3\xa7 de 1814, Par\xc3\xads \xc3\xa9s ocupada per les tropes aliades i l'11 d'abril Napole\xc3\xb3 Bonaparte \xc3\xa9s exiliat a l'illa d'Elba pel Tractat de Fontainebleau. Llu\xc3\xads XVIII va poder aconseguir el tron poc despr\xc3\xa9s pel Tractat de Par\xc3\xads"